Anifrolumabo

Anifrolumabo (komerca nomo Saphnelo) estas komplete homa monoklona antikorpo, blokanta transdonon de la signaloj de la interferonoj de la 1-a tipo kiel interferono-α, kiu estas la ĉefa faktoro de la imuna misfunkciado kaj inflamo ĉe lupuso. Ĝi estas uzata por kuracado de lupuso.

 Aprobo 

Surbaze de la rezultoj de la fazo 2b MUSE kaj esploroj TULIP-1 и TULIP-2 (la fazo III) en 2021 la Usona Manĝaĵa kaj Droga Administracio aprobis ĝin por la kuracado de la plenkreskuloj kun lupuso de la meza kaj alta aktivecoj kadre de la tradicia terapio.

 Esploroj 

Longdaŭra sekureco kaj eltenemo de la anifrolumabo estis esploritaj kadre de la placebo-kontrolata longigita fazo III de la esploro TULIP – TULIP-LTE (Long-Term Extension). Dum 4 jaroj da terapio ĝi montris bonajn eltenemon kaj sekurecon. Aktiveco de la malsano malkreskis, dozoj de glukokortikoidoj reduktiĝis, foje ĝis kompleta nuligo. Pli ofte oni sukcesis atingi longdaŭran remiton. Tamen zostero kaj KOVIM-19 evoluis pli ofte ol en la placebo-grupo.

Esploro fare de Jekaterina Asejeva kaj kunaŭtoroj montris ke dum terapio per anifrolumabo grave pliboniĝis sanstato laŭ la indeksoj CLASI kaj SLEDAI-2К, averaĝe jam ekde la 3-a monato de la kuracado (р<0,0001). En la 6-a monato jam 62% de la pacientoj atingis stabilan remiton. Okazis statistike grava malaltiĝo de la nivelo de la antikorpoj al la duspirala DNA, altiĝo de la koncentriĝo de la komponantoj de la komplemento. Averaĝa diurna dozo de glukokortikoidoj jam en la 3-a monato grave malkreskis dum la pozitiva progreso daŭris ĝis la 6-a monato (р<0,001). Infuziaj reagoj ne okazis.

 Vidu ankaŭ 
 Belimumabo

 Referencoj 

Kategorio:Lupuso
Kategorio:Monoklonaj antikorpoj